Diari Oficial de la Generalitat Valenciana


Sumari del DOGV 4582, del 08-09-2003 (2003/9779)

ORDRE de 25 d'agost de 2003, de la Conselleria d'Economia, Hisenda i Ocupació, per la qual es publica la línia pressupostària; es fixen els crèdits màxims que han de finançar les ajudes als assistents als cursos de perfeccionament tècnic, realitzats al Centre Nacional de Formació del Servef de Paterna en el marc del Pla Anual de Formació de Formadors del Pla de Formació i Inserció Professional (Pla FIP) per a l'exercici 2003, i es determina la competència per a resoldre les dites ajudes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4582

Data del DOGV
:   08-09-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/9779


Data del document
:   25-08-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * lluita contra l'atur
    * suport econòmic
    * reciclatge professional
    * programa d'actuació
    * personal docent
    * inserció professional
    * formació professional
    * ajuda pública

ORDRE de 25 d'agost de 2003, de la Conselleria d'Economia, Hisenda i Ocupació, per la qual es publica la línia pressupostària; es fixen els crèdits màxims que han de finançar les ajudes als assistents als cursos de perfeccionament tècnic, realitzats al Centre Nacional de Formació del Servef de Paterna en el marc del Pla Anual de Formació de Formadors del Pla de Formació i Inserció Professional (Pla FIP) per a l'exercici 2003, i es determina la competència per a resoldre les dites ajudes. [2003/M9779]
  
En compliment del que acorda la Comissió de Coordinació i Seguiment dels Convenis de Col·laboració de Formació Professional Ocupacional i Centres Nacionals, prevista en l'annex al Reial Decret 2.673/1998, d'11 de desembre, a fi de portar-los a terme durant l'exercici 2003, en el Pla Anual de Formació de Formadors del Pla FIP per al 2003 es preveu la realització, al Centre Nacional de Formació del Servef de Paterna, de dos cursos de perfeccionament tècnic: un de Creació d'ambientacions de mobles per ordinador, i un altre de Desenvolupament de peces per ordinador en 3D (indústria de la fusta).
  
En l'apartat VIII del referit Pla Anual de Formació de Formadors del Pla de Formació i Inserció Professional per al 2003 es preveu la concessió d'ajudes als assistents, d'acord amb el que estableix el Reial Decret 631/1993, de 3 de maig, pel qual es regula el Pla FIP; l'Ordre de 13 d'abril de 1994, del Ministeri de Treball i Seguretat Social; l'Ordre de 20 de setembre de 1995 del referit ministeri, i en l'Ordre TAS/ 466/2002/, d'11 de febrer, normativa que assenyala les condicions per a sol·licitar les ajudes, així com el termini per a sol·licitar-les: un mes des de la incorporació al corresponent curs.
  
Per a la concessió de les dites ajudes per part de l'Institut Nacional d'Ocupació es va procedir a transferir la corresponent dotació econòmica, que ha sigut incorporada al capítol IV del pressupost de despeses del programa 322.52, línia pressupostària T5622, en la qual es preveu que es gestionarà la dita línia d'acord amb la normativa estatal.
  
D'altra banda, convé determinar quina autoritat serà la competent per a resoldre, en l'àmbit de la nostra comunitat, les sol·licituds d'ajudes efectuades pels assistents als citats cursos de perfeccionament tècnic, i determinar, d'acord amb la Llei d'Hisenda Pública de la Generalitat Valenciana, els crèdits màxims que han de finançar aquestes ajudes.
  
Per tot això, i en ús de les facultats que em confereixen la Llei 5/1983, de 30 de desembre, de Govern Valencià, i el Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
Ordene
  
Article únic
  
1. Es destinarà una quantitat màxima de 12.548,20 euros (dotze mil cinc-cents quaranta-huit euros amb vint cèntims) a càrrec de la línia T5622 del subprograma pressupostari 322.52 «Formació Professional Ocupacional» de la Llei de Pressupostos de la Generalitat Valenciana per a l'exercici 2003, per a atendre les sol·licituds d'ajudes efectuades pels assistents als cursos de Creació d'ambientacions de mobles per ordinador, i de Desenvolupament de peces per ordinador en 3D (indústria de la fusta), que s'impartiran al Centre Nacional de Formació del Servef de Paterna.
  
2. La resolució d'aquestes sol·licituds correspondrà a la directora general del Servef o a la persona en qui delegue.
  
Disposicions finals
  
Primera
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra el present acte, que posa fi a la via administrativa, les persones interessades podran interposar recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant d'aquest mateix òrgan en el termini d'un mes, computat en els termes ja dits, segons allò que s'ha disposat pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.
  
València, 25 d'agost de 2003
  
El conseller d'Economia, Hisenda i Ocupació,
  
GERARDO CAMPS DEVESA